|  |  |
| --- | --- |
| **NIL Hovedlaget****Styremøte** | **Dato: 14.11.2024** |
| **Tidspunkt: 19.00-21.00** |
| **Møteleder:** | Åge Viken | **Referent:**  | Magnus Arnesen |
| **Møtedeltakere:**  |  Åge Viken, Magnus Arnesen, Rannveig Gravås, Finn Ove Søfting, Trond Vegard Lamøy, Lasse Paulsen, Lene Håskjold, Knut Aasrud, Øystein Nygård, Dag Fodstad, Rolf Martin Næss, Hilde Sletten, Joacim Hafsås, Kristin Gaustad.Ikke til stede: Terje Owrehagen, Linn Brunborg, Gry Stensrud, Tone Haugen Ramstad, Øyvind Glendrange. |
| **Agenda:** | **Sak 1: Orientering fra Styreleder** **Sak 2: Orientering fra Daglig Leder****Sak 3: Økonomi og konklusjon på diskusjon om likviditetslåning** **Sak 4: Overgang fra Spoortz til Spond** **Sak 5: Sommercamper 2025****Sak 6: Føringer vedrørende kostnad/dugnader ifbm. cuper****Sak 7: Eventuelt**  |
|  **MØTEREFERAT:** |
| **Sak nr. 1** | **Sak 1: Orientering fra Styreleder*** Flytting av styremøte fra onsdag til torsdag, men uansett bra oppmøte.
* Gjennomgang av dagens agenda.
* TV-aksjonen ble gjennomført med stor suksess. NIL-villige bidro med servering og god stemning. Varingen var innom og bidro til god PR av NIL. Det ble samlet inn mye penger, 59 000 kroner i kontanter av totale 131 000 kroner i Nittedal.
* Åge og Magnus har blitt invitert på lunsj av NIL-villige. Åge har blitt invitert til å si noen ord på æresklubben sitt julebord.
* Styremøtet i desember viderefører vi tradisjonen med å gå ut å spise etter et litt kortere møte. Åge og Magnus ordner og sender ut info før møtet.
 |
| **Sak nr. 2** | **Sak 2: Orientering fra Daglig Leder*** NIL Aktivitetsfond: Vi har klarert fakturaer for en verdi av 169 450 kroner, og søkt om å få refunder 2/3 av dette gjennom Nittedal Kommunes Aktivitetsfond. Det tilsvarer 112 967 kroner. Dette er den største summen vi har søkt om hittil, som viser en klar trend. Samtidig er det godt å se at flere av de som trenger dette tilbudet benytter seg av det. Vi oppfordrer alle gruppene til å finne gode ordninger som hjelper de som trenger økonomisk støtte.
* Norges Idrettsforbund har i dag lansert en ny ordning for å behandle politiattester. Det fungerer forholdvis likt i Min Idrett slik det har gjort tidligere, der vi har en forholdvis lik registrering av politiattester i Spoortz. Nå kan vi gjennom NIF sitt samarbeid Digipost innhente politiattester her. Jeg har opprettet en bruker for Nittedal IL som vi kan benytte. <https://www.idrettsforbundet.no/digital/politiattest/brukerveiledninger/>
* LAM-midler på 789 478 kroner er mottatt i slutten av oktober og fordelt internt.
* Stafett for livet i Nittedal. De ønsker frivillige i en arrangementskomite. Noen her som ønsker å være med, eller prøve å få med noen i gruppene? <https://frivillig.no/kreftforeningen-oslo/vil-du-vaere-med-og-etablere-et-arrangement-for-de-som-er-berort-av-kreft-i-nittedal>
 |
| **Sak nr. 3** | **Sak 3: Økonomi og konklusjon på diskusjon om likviditetslåning*** Oppsummering av diskusjonen på forrige møte og det vi var enige om at Trond skulle arbeide videre med.
* Magnus sender ut presentasjonen til Trond sammen med referatet, så vi ber alle se gjennom dette og komme tilbakemelding dersom det er uenigheter eller uklarheter. Dersom ingen har noen tydelige motsigelser som bør tas opp på neste styremøte, enes vi om det Trond skriver i presentasjonen. Vi tar sikte på å få dette inn som en del av økonomihåndboken.
* Diskusjon om når dette Trond presenterte skal gjelde fra. Vi diskuterte for og imot at dette skal gjelde fra 1.1.24 eller 1.1.25. Vi ble enige om en mellomting der Trond ordner slik at det gjelder fra 1.7.24.
* Det er viktig at pengene NIL Fotball har fordelt på de ulike lagskontoene regnes med. Det samme gjelder NIL Innebandy, da det er de to gruppene som har mange lagskontoer.
* Gjennomgang av resultater og trender for resten av 2024.
 |
| **Sak nr. 4** | **Sak 4: Overgang fra Spoortz til Spond*** Enighet om at vi begynner arbeidet med å foreta en gradvis overgang til Spond i løpet av de neste månedene, med mål om å sende ut medlemskontingent fra Spond i januar 2025. Uavhengig av det, kan vi fortsette å benytte Spoortz samtidig i 2025, for å fullføre påbegynte faktureringer av treningsavgifter. Det vil dermed ikke bli noen brå overgang, men en gradvis overgang med god hjelp fra Spond.
* Jeg har sammen med Spond sett på hva vi kan forvente oss av årlige kostnader, så får dere også et bedre bilde på hva vi betaler til Spoortz i dag og hva vi kan forvente med Spond.

- Spoortz kostnader: 2,99% + 2,5kr + 10kr per medlem + 18 000 kroner i lisens.- Spond kostander: 2,99% + 2kr + 27kr per medlem (lisens inkludert i 27 kroner).Spoortz:2,99% \* 3 000 000 i medlemskontingent og treningsavgift = 89 700 kroner.+ 2,5kr \* 4000 fakturaer = 10 000 kroner.+ 10kr \* 2000 betalende medlemmer = 20 000 kroner.+ 18 000 kroner i lisens. SUM = 89 700 + 10 000 + 20 000 + 18 000 = 137 700Spond:2,99% \* 3 000 000 i medlemskontingent og treningsavgift = 89 700 kroner.+ 2kr \* 4000 fakturaer = 8 000 kroner.+ 27kr \* 2000 betalende medlemmer = 54 000 kroner.SUM = 89 700 + 8 000 + 54 000 = 151 700I tillegg kommer det kostnader ved arrangementer eller annen fakturering for oss, men dette er ikke noe dyrere i Spond enn Spoortz. Det vil ikke komme noen uforutsette kostnader utenom dette. Det er altså kun kostnader som trekkes etter vår bruk og våre inntekter. I tillegg kan vi velge å plusse lisensen på 27 kroner på medlemskontingenten, som vil gjøre Spond 54 000 kroner "billigere" enn i regnestykket ovenfor. |
| **Sak nr. 5** | **Sak 5: Sommercamper 2025*** Daglig leder er ansvarlig for NIL Sommercamp for 1-4. klasse.
* Gruppene står fritt til å arrangere sommercamper for 5. klasse og eldre.
* Vi ønsker å publisere alle arrangementene samtidig, så det er oversiktlig for foreldre. Vi har gjort dette i mars tidligere, men kan gjøre det før i 2025 om ønskelig.
* Vi tar utgangspunkt i at gruppene arrangerer camper i uke 26 og 33 som vanlig, men si gjerne ifra til daglig leder om noen grupper har andre planer.
 |
| **Sak nr. 6** | **Sak 6: Føringer vedrørende kostnad/dugnader ifbm. Cuper** * For lag som drar på turneringer som krever overnatting er det ulik praksis og opp de lederne i de ulike lagene hvordan overnattingen løses. Kostnadsnivået er foreldreavhengig, der noen ønsker hotell og andre å sove på skole.
* Vi diskuterer derfor om vi skal legge noen felles føringer for hvordan vi ønsker de ulike lagene skal løse dette, med å gi noen retningslinjer. Fokuset skal være at alle skal ha mulighet til å være med, og vi må derfor prøve å holde kostnadsnivået nede. Vi ønsker ikke at overnatting på turneringer skal bidra til å vise økonomiske forskjeller og bidra til utenforskap.
* Selv om vi diskuterer dette i styremøte, må det tas med ut i gruppene, og spesielt fotball og innebandy der utfordringene er tydeligst. Vi blir derfor enige om at dette skal diskuteres i gruppene i deres interne møter, før vi over jul kan gjenoppta denne diskusjonen og vi ser på løsninger på hvordan vi skal konkludere rundt denne problemstillingen.
 |
| **Sak nr. 7** | **Sak 7: Eventuelt*** Ut å spise neste styremøte. Vi møtes på NIL-huset kl. 18.00 for et kortere møte før vi går ut sammen for å spise.
* Finn Ove har nå fordelt skilt hos anleggene til fotball, ski, tennis og friidrett. Skiltene viser info om grasrotandelen, og skal henges opp på de ulike anleggene. Det er bestilt skilt med enkel info om hva som skal gjøres for å bli grasrotgiver. Vi oppfordrer til å henge opp skiltene og bidra til at innbyggerne i Rotnes har NIL som grasrotgiver. Dette er en viktig og stabil inntekt til NIL, på ca. 250 000 kroner i årlige innbetalinger. Heng opp skiltene og bidra til å spre budskapet!
 |
|  | **Neste møte: 11.12.2024** |